open-index/open-wikipedia-markdown huggingface dataset:
Artúr Somlay

**Artúr Somlay** [ŝomlai], hungare **Somlay Artúr,** Esperante **Arturo Somlay** estis hungara aktoro kaj pedagogo.

Artúr Somlay naskiĝis, kiel **Schneider Artúr** la  1883, Budapeŝto - mortis la  1951, Budapeŝto.

## Biografio 
Artúr Somlay frekventis aktoran lernejon en Budapeŝto. Li komencis sian aktoran karieron en 1900. Li aliĝis al diversaj trupoj, sed longe li estis ano de Nacia Teatro (Budapeŝto) inter 1908–1921. Li fondis ankaŭ propran teatran trupon kaj rolis ankaŭ en Transilvanio. Inter 1948-1950 li instruis en la aktora ĉeflernejo. Li ricevis premiojn Kossuth en 1948 kaj en 1951. Li strebis kontraŭ la deportadoj en la 1950-aj jaroj, fine pro tio li estis sinmortiganto.

## Roloj (elekto) 
* 47 filmoj inter 1912-1954, ekzemple *Ma és holnap* (Hodiaŭ kaj morgaŭ), 1912; Printempo de morto (filmo), 1939; *Egy asszony visszanéz* (Virino rerigardas), 1942; *Szerelmi láz* (Amora febro), 1943; ***En Eŭropo ie***, 1947; *Én és a nagyapám* (Mi kaj mia avo), 1954
* diversaj teatraĵoj, ekzemple William Shakespeare: Hamleto, Reĝo Lear; József Katona: *Bánk bán* (Banuso Bánk)
* en 1908 li verkis dramon

## Memorigiloj 
* memortabulo en Budapeŝto

## Fontoj 
* Hungara Vikipedio

Kategorio:Budapeŝtanoj
Kategorio:Hungaraj aktoroj
Jenő Törzs

**Jenő Törzs** [jenO torĵ], hungare **Törzs Jenő** estis hungara aktoro kaj reĝisoro. Lia edzino estis Rózsi Forrai.
Jenő Törzs naskiĝis la  1887, Budapeŝto - mortis la  1946, Budapeŝto.

## Biografio 
Jenő Törzs devenis el juda familio. Li finis la studadon en aktora akademio en 1906. Li komencis sian aktoran karieron en Budapeŝto en diversaj teatroj. Li edziĝis en 1910, sed en 1931 li vidviĝis. Ekde 1941 li ne plu rajtis aktoradi pro la kontraŭjuda politiko. Post la 2-a mondmilito li estis ano de Nacia Teatro (Budapeŝto), kie la baldaŭa morto haltis sian karieron. Li estis framasono http://mek.oszk.hu/02100/02139/html/sz24/10.html.

## Roloj (elekto) 
* 26 filmoj, ekzemple (**Sonĝoaŭto**), 1934
* proksimume 250 diversaj teatraĵoj, ekzemple William Shakespeare: Hamleto; li ofte ludis kune kun Gyula Csortos kaj Hanna Honthy

## Fontoj 
* Hungara Vikipedio

Kategorio:Budapeŝtanoj
Kategorio:Hungaraj aktoroj
Kategorio:Hungaraj judoj
Kategorio:Hungaraj framasonoj
Ram Dass

**Ram Dass** (naskiĝis la 6-an de aprilo 1931 kiel **Richard Alpert** - mortis la 22-a de decembro 2019) estis usona spirita gvidanto, verkisto kaj pli frue psikologo kaj ankaŭ profesoro ĉe Universitato Harvard. Sian nomon alprenis dum restado en Barato en la 60-aj jaroj.

Dum sia laboro en Harvard gvidis, kune kun Timothy Leary, esplorojn pri agado de halucinogenoj ĉe homoj. En 1963, samtempe kun Leary, estis maldungita de sia laboro en altlernejo, onidire pro dono de LSD al studento.

## Eksteraj ligiloj 
* Oficiala paĝo de Ram Dass

Kategorio:Usonaj verkistoj
Kategorio:Akademianoj
Ojstro

**Ojstro** povas referenci al:
* Ojstro, genro (*Oestrus*) de insektoj el la ordo de dipteroj, familio ojstredoj, kies larvoj parazitas en la kapo (nazkavaĵoj k fruntostaj sinusoj) de ŝafoj k parencaj bestoj (laŭ PIV).
**Ojstro*, romano de Ethel Lilian Voynich.
**Ojstro*, filmo bazita sur la menciata romano.
**Ojstro*, muzika suito de Dmitrij Ŝostakoviĉ por unu el la filmoj bazitaj sur la romano.
*Tabano, sendita de Hera por turmenti Ion
Zsigmond Szentpétery

**Zsigmond Szentpétery** [ĵigmond sentpEteri], hungare **Szentpétery Zsigmond,** Esperante **Sigismundo Szentpétery** estis hungara aktoro, reĝisoro kaj teatrodirektoro.

Zsigmond Szentpétery naskiĝis la  1798, Rohod - mortis la  1858, Peŝto.

## Biografio 
Zsigmond Szentpétery frekventis lernejojn en Sárospatak kaj Debrecen. Li komencis sian aktoran karieron en 1815 en Transilvanio, sekve li iĝis migra aktoro. Li longe vivis en mizero. Li edziĝis kaj li rolis en Buda, poste en Nacia Teatro de Pest. Li edziĝis kvarfoje.

## Roloj (elekto) 
* William Shakespeare: Reĝo Lear, Macbeth
* József Katona: *Bánk bán* (Banuso Bánk), kiel Petur kaj Mikhál
* Friedrich Schiller: *Don Carlos*
* Ede Szigligeti: *A cigány* (La cigano)

## Fontoj 
* Hungara Vikipedio

Kategorio:Hungaraj aktoroj
Kategorio:Hungaraj teatrestroj
Koĉifrito

eta|300px|Koĉifrito kruda kun ingrediencoj.

La **Koĉifrito** (nome ankaŭ **Kuĉifrito**) estas tipa manĝaĵo tradicia de la regiono Kastilio-Manĉo, Hispanio. Temas pri viando de ŝafo aŭ kapro, kiu foje kuiriĝas kun viando el porko aŭ porkido. Temas pri plado de origini de paŝtistoj kiuj prezentatas varma.

## Karaktero kaj prezentado 
La uzata viando, duonkuirita (al kiu oni aldonas ofte vinon por moligi ĝin), estas poste fritata en olivoleo en pato kun abunda kvanto de ajlo, vinagro kaj spicoj: petroselo, rosmareno, laŭro, mento.

## Vidu ankaŭ 
* Zorongollo

Kategorio:Kastilio-Manĉo
Kategorio:Kuirarto de Hispanio
Radio Kastilio-Manĉo

**Radio Kastilio-Manĉo**, en hispana origine *Radio Castilla-La Mancha* (RCM), estas la regiona radielsendejo de Kastilio-Manĉo.

Ĝi estis kreita per dekreto de la regiona parlamento de Kastilio-Manĉo je la 26-a de majo de 2000, kaj je la 30-a de majo de 2001 ekelsendis regule. Ĝiaj centraj studioj situas en la urbo Toledo. Ĝia aktuala direktoro estas Guillermo Vila, kiu anstataŭis José Luis Bravo kaj Alfonso García, la unuan direktoron de la elsendejo dekomence.

Kun Televido Kastilio-Manĉo (**CMT**) ĝi formas la publikan enton "Radiotelevisión de Castilla–La Mancha".

Ekde la 3-a de februaro de 2009 Radio Kastilio-Manĉo elsendas per TDT en la tuta teritorio de Kastilio-Manĉo.

Tiu radio aŭskulteblas en la tuta regiono kaj en ampleksaj limaj zonoj kiaj Madrido, parto de Kastilio-Leono (provincoj de Avilo kaj Sorio), Valencilando, Ekstremaduro, Andaluzio, Regiono de Murcio kaj Aragono. 

## Historio 
## Programaro 
## Frekvencoj 
Ĝi aŭskulteblas ankaŭ per Interreto en sia retejo web www.rtvcm.es.

## Eksteraj ligiloj 
* Radio Castilla-La Mancha 
* Reta elsendo de Radio Castilla-La Mancha

Kategorio:Kastilio-Manĉo
Teatro Szigligeti (Szolnok)

**Teatro Szigligeti** estas teatro nomata pri Ede Szigligeti en urbo Szolnok, laŭ Tiso.
eta|La Teatro Szigligeti

## Historio 
En 1822 la unua teatra spektaklo okazis en Szolnok, en provizora loko. La stabila teatro estis konstruita en 1894, sed baldaŭe la konstruaĵo iĝis kazerno. La spektakloj denove okazis en provizoraj lokoj. En 1912 pli nova konstruaĵo pretiĝis por teatro kun 800 sidlokoj. Ĝi difektiĝis dum la batalo en 1919, tial ĝi estis renovigita en 1927. En 1944 bomboatako okazis, baldaŭe denove oni faris renovigojn, poste en 1963, fine en 1990. En 1954 oni fondis teatran trupon, pli frue porokazaj aktoroj ludis. Samtempe la teatro prenis la nomon Szigligeti. La unua teatrestro estis Emil Keres.

Ĝis tiam 546 spektakloj okazis en la teatrejo.

## Elektitaj teatrestroj 
* Emil Keres (1954-1956)
* István Prókai (1957-1959)
* Gábor Berényi (1959-1971)
* Gábor Székely (reĝisoro) (1972-1978)
* György Schwajda (1978, 1985-1992, 1995-2000)
* Imre Kerényi (1978-1980)
* György Spiró (1992-1995)
* János Szikora (2003-2007)
* Péter Balázs (2007-)

## Eternaj membroj 
* Gyöngyi Császár
* Jenő Czakó
* Éva Sebestyén

## Elektitaj aktoroj 
* Tamás Ádám (aktoro)
* Gyula Áts
* Mária Bajcsay
* Róbert Bánky
* Gábor Bot
* Péter Czibulás
* Emil Győry
* Franciska Győry
* Ilona Győri
* Sándor Halmágyi (aktoro)
* Kata Huszárik
* Endre Kátay
* Gyula Kompóthy
* Olga Koós
* László Mensáros
* Mari Törőcsik

## Aliaj elektitaj membroj 
* László Drégely, dekoraciisto

## Fontoj 
* Hungara Vikipedio
* http://www.szigligetiszinhaz.hu/alap.php?inc=dsp&menu_id=9

Szigligeti
Kategorio:Szolnok
Televido Kastilio-Manĉo

**Televido Kastilio-Manĉo** aŭ **Kastili-Manĉa Televido**, en la hispana origine *Castilla-La Mancha Televisión* (**CMT**) estas regiona televida kanalo de kastilio-Manĉo (Hispanio) kaj estas la kvara televida kanalo plej vidata de la regiono. Kun Radio Kastilio-Manĉo (**RCM**) formas la publikan enton "Radiotelevisión de Castilla–La Mancha".

## Historio 
Ĝi estis kreata en la jaro 2000 kaj ekfunkciis regule en decembro de 2001. En la komenco estis tre sekvata de la spektantaro, sed poste la intereso falis.

## Sidejo kaj Delegitaroj de *Castilla-la Mancha televisión* 
La centra sidejo estas en la urbo de Toledo, sed ĝi havas ankaŭ ses pliajn delegitarojn en la regiono: nome Albacete, Ciudad Real, Cuenca, Guadalajara, Puertollano kaj Talavera de la Reina.

RTVCM havas ankaŭ delegitaron en Madrido, kaj du senditejojn, nome en Novjorko kaj en Bruselo.

## Eksteraj ligiloj 
* Oficiala retejo de RTVCM 
* Centros de emisión analógicos
* Retejo de la laboristaro de CMT
* Oficiala retejo de la FORTA

Kategorio:Kastilio-Manĉo
Kategorio:Televidaj kanaloj de Hispanio
Karkamuzo

eta|300px|Karkamuzo
La **Karkamuzo**, en hispana origine *carcamusa* (nome ankaŭ kiel *carcamusa con patatas* (kun terpomoj)) estas tipa manĝaĵo tradicia de la regiono Kastilio-Manĉo, Hispanio. Temas pri viando de bovido, sezonaj legomoj akompanataj de kelkaj folioj de laŭro. Estas plado kiu prezentiĝas varma, tradicie en malgranda ceramika ujo akompanata de kelkaj pecoj da pano.

## Karaktero kaj kuirado 
La ĉefa karaktero de tiu plado estas la uzo de viando de bovido kuirata kun legomoj: cepo, celerio, poreo, ajlo, kapsiko, pizoj kaj terpomoj. Oni fritas ĉion kaj poste oni bolas ĉion kun la viando dum du al tri horoj.

Kategorio:Hispana kuirarto
Kategorio:Kastilio-Manĉo
Kategorio:Viando
Manĉa fromaĝo

eta|Manĉa fromaĝo
La **Manĉa fromaĝo** estas tipa fromaĝo de Hispanio elproduktita el lakto de ŝafino, nome ŝaffromaĝo, kaj protektita de origina kontrolmarko en Manĉo, kiu estas agnoskata je eŭropa nivelo per Regularo (CE) 1107/96 de la Eŭropa Komisiono. En 2007 oni proponis modifi la kondiĉaron de la origina kontrolmarko. Ĝenerale ili ege bone kongruas kun la manĉaj vinoj.

## Geografia areo 
La areo protektata de la origina kontrolmarko «Queso Manchego» estas de 4.419.763 hektaroj, en serio de municipoj kiuj enhavas parton de la provincoj de Albacete (21,66% de la komarko), Ciudad Real (33,16%), Cuenca (22,13%) kaj Toledo (23,05%), kiuj konstituas la komarkon Manĉo.

## Historio 
## Prilaborado 
## Karakteroj 
## Kuirarto 
## Vidu ankaŭ 
* Meksika manĉa fromaĝo

## Notoj 
Kategorio:Manĉo
Kategorio:Hispana kuirarto
Kategorio:Fromaĝoj
Paneroj (plado)

eta|280px|Manĉaj paneroj.
eta|280px|Andaluzaj paneroj.
eta|280px|Murciaj paneroj.
**Paneroj**, en hispana origine *migas* (foje nomataj *migas de pastor* (paŝtistaj paneroj)), estas tipa plado de paŝtistoj per kiu ili profitis la restaĵojn de seka pano, kvankam estas ankaŭ paneroj el faruno, tipaj el sudoriento hispana. La paneroj devenas eble el la kuskuso magreba; en la kristanaj teritorioj estis farataj el pano kaj oni aldonis vianderojn el porko ĉefe por distingiĝi el la araba kaj juda kuirartoj.

Ili estas tipaj en la centr kaj sudo de Hispanio, ĉefe en Kastilio-Manĉo, Murcio, Andaluzio, Ekstremaduro kaj Aragono, krom en la regiono portugala de la Alentejo.

## Kuirado 
La paneroj humidiĝas pasintan nokton. Poste oni fritas en olivoleo vianderojn, kun ajlo kaj kapsiko; oni aldonas paprikon kaj salon. Poste oni kirlas konstante ĝis la paneroj estas flavecaj, malmoletaj kaj sekaj. Kutime oni manĝas ne el unuopaj teleroj, sed el la unika patego, al kiu ĉiu avancas, metas sian propran kuleron kaj reeniras por manĝi.

Kategorio:Hispana kuirarto
Franciska teritoria registrado

La **franciska teritoria registrado** (germane: *Franziszeische Landesaufnahme*) aŭ **dua teritoria registrado** estis la dua tutlanda projekto pri mapa registrado de la habsburga teritorio. Ĝi montras la staton inter ĉ. 1810 (post la fino de la Sankta Romia Imperio) kaj 1850 kaj estis nomita laŭ la unua aŭstra imperiestro Francisko la 1-a.

La skalo de la mapoj estas la sama kiel tiu de la jozefa teritoria registrado: ĉ. 1:28.800 (1 viena colo al 400 vienaj klaftoj). La maparo de la projekto konsistas el 2628 folioj kaj estas konservata en la milita sekcio de la ŝtata arĥivo de Aŭstrio. Male al la franciska katastro ĝi servis ne al impostaj, sed al armeaj celoj. Male al la jozefaj mapoj la franciskaj ne estis ŝtata sekreto: Ili estis publikigitaj en la reduktitaj skaloj 1:144.000 ("speciala mapo") kaj 1:288.000 ("ĝenerala karto"). 

La registrado okazis inter la jaroj 1806 kaj 1869; kelkaj detaloj, ekz. fervojoj, estis poste aldonitaj. La projekto estis la unua, kiu uzis trianguladon; ĝi okazis inter 1807 kaj 1829 kaj estis ripetita kun plibonigita tekniko ekde 1848. La diversaj landopartoj uzis proprajn trianguladajn sistemojn; pro tio la limaj mapoj ne tute kongruas inter si.

La mapoj uzas 11 kolorojn kaj ne enhavas nivelliniojn (izohipsojn), sed markas altaĵojn per malhela koloro (densa nigra haĉado). Tio foje ĝenas la legadon de tekstaj informoj sur la mapo.

Kiam la projekto finiĝis en 1869 (post la aŭstra-hungara interkonsento), la registrado de la hungaraj teritorioj kaj de Galicio ankoraŭ ne estis kompleta. Tial ne ekzistas "specialaj mapoj" de tiuj teritorioj, sed ja "ĝeneralaj mapoj".

*
Kategorio:Historio de Aŭstrio
Kategorio:Historio de Hungario
Kategorio:Historiaj mapoj
Manĉaj gaĉoj

[eta|300px|Manĉaj gaĉoj de [almorto]]
**Manĉaj gaĉoj**, en hispana origine *Gachas manchegas*, estas tipa manĝaĵo tradicia de la regiono Kastilio-Manĉo, Hispanio, sed ankaŭ de aliaj regionoj, kie oftas diversaj variantoj. Temas pri speco de kaĉo, farita el rostita faruno, poste kuirita en akvo. Plej ofte faruno miksiĝas kun faruno ne el tritiko, sed el *almorto*, nome *Lathyrus sativus*. Miksaĵo devas esti ekvilibra, ĉar ankoraŭ oni studas pri la diskutebla grado de tokseco de tiu planto.

Aliaj ingrediencoj estas graso el porko, ajlo, kapsiko, olivoleo kaj salo.

## Variantoj 
### Kastilio-Manĉo 
### Valencilando 
### Andaluzio 
### Alilande 
## Festivaloj 
## Kuriozaĵoj 
Kategorio:Kastilio-Manĉo
Kategorio:Hispana kuirarto
Gunārs Astra

**Gunārs Astra** (naskiĝis la 22-an de oktobro 1931 en Rigo, mortis la 6-an de aprilo 1988 en Sankt-Peterburgo) estis latva defendanto de homaj rajtoj kaj kontraŭsoveta disidento.

## Vivo
Post fino de teknikumo studis latvan filologion en Rigo. En 1961 unuafoje arestita pro kontraŭsoveta agado kaj kondamnita je 15 jaroj de malliberiĝo en gulago en Mordvio. En 1976 iĝis laboristo en Rigo.

En 1983 denove arestita pro posedo de "malĝusta literaturo" (i.a. publikaĵoj de George Orwell kaj Aleksandr Solĵenicin kaj magnetaj surbendigaĵoj de eksterlandaj disaŭdigoj) kaj kondamnita je sep jaroj de malliberiĝo. Li estis unu el multaj viktimoj de psikiatriaj reprezalioj en Sovetunio.

Mallonge antaŭ morto estis liberigita. Post du monatoj mortis en Sankt-Peterburgo. Dum funebra ceremonio en Arbara Tombejo de Rigo la 19-an de aprilo 1988 kolektiĝis ĉ. 4 mil ĉeestantoj.

## Literaturo
* '''' (Vortaro de disidentoj. Ĉefaj siluetoj de opoziciaj movadoj en komunistaj landoj en la jaroj 1956-1989) , volumo 2, KARTA, Warszawa 2007, p. 802

Kategorio:Latvoj
Marcipano de Toledo

eta|Marcipano de Toledo
La **Marcipano de Toledo** estas variaĵo de marcipano, kiu ricevis la kategorion de *Indicación Geográfica Protegida* (IGP), nome origina kontrolmarko, en 2002. La protektita geografia areo de produktado de tiu marcipano estas la provinco de Toledo (Hispanio).

La Regula Konsilantaro de la IGP determinas ke estas akcepteblaj en ĝi la marcipanoj produktitaj en ĉiuj municipoj de la provinco de Toledo, kun enhavo de almenaŭ 50% de migdaloj kaj naturaj sukeroj.

Ili vendiĝas en la tuta Hispanio antaŭ kaj dum la festoj de Kristnasko.

## Eksteraj ligiloj 
* Regula Konsilantaro de la Marcipano de Toledo  en la retejo de la *Consejería de Industria* de la Junta de Castilla-La Mancha (industria subministerio de regiona registaro).

Kategorio:Provinco Toledo
Kategorio:Hispana kuirarto
Kategorio:Originaj kontrolmarkoj
Kategorio:Dolĉaĵoj
Kategorio:Kristnasko
Toledo
Nacia Movado por la liberigo de Azavado

eta|200px|Azawad
eta|200px|Urboj sub la tuaregaj ribelintoj

La **Nacia Movado por la liberigo de Azavado** (NMLA, ) estas militista-politika organizaĵo kiu kunigas la Nacian Movadon de Azavado kaj la Tuareg-Movadon de Norda Malio. Temas pri organizo kiu arigas la ribelajn tuaregojn kiuj postulas la sendependecon de la nordo de Malio.

Tuaregaj ribelaj grupoj ekiĝis kontraŭ la lokaj registaroj de Malio kaj Niĝerlando en la 1990-aj jaroj kaj inter 2006 kaj 2009. Post du pacaj jaroj, fine de 2011 naskiĝis la organizo kiu diskonigis la unuan oficialan komunikon la 16an de oktobro 2011.

La armita ribelado komenciĝis la 17an de januaro 2012. Laŭ fontoj de la ribelintoj, nur post du monatoj ili regis sur preskaŭ 70% de la nordo de Malio. Li ribeliĝo okazigis ĝis tiu momento ĉirkaŭ 200.000 rifuĝintoj kaj bataloj registriĝis en la urboj Lere, Menaka, Aguelhok kaj Tessalit.

Pro la nekapablo de la registaro de la prezidento Amadou Toumani Toure subpremi la ribelintojn, la militistoj de Malio okazigis en la ĉefurbo, Bamako, puĉon la 21an de marto 2012, per kiu ili prenis la regon de la lando kaj fermis la landlimojn.

La armita tuarega grupo sendependisma proklamis la 6an de aprilo la sendependecon de la ŝtato Azavado, en la nordo de Malio.

## Eksteraj ligiloj 
http://www.mnlamov.net(http://MNLA%20:%20Sitio%20oficial)

Kategorio:Politiko de Malio
Kategorio:Tuaregoj
Kategorio:Movadoj pri sendependeco
Nivellinio

eta|150px|Nivellinioj de monto
**Nivellinio** estas aro de punktoj sur mapo, kiuj havas la saman altitudon. Surtera nivellinio nomiĝas ankaŭ **izohipso**, subakva ankaŭ **izobato**.

Nivellinio estas speciala izo-linio.

eta|150px|Normalaj, dikaj kaj interlinioj
Por faciligi la orientiĝon sur mapoj servas pluraj teknikaj detaloj:
* Nivellinioj estas metataj en egalaj alto-distancoj (ekz. 10 aŭ 100 metroj), kaj ĉiu kvina aŭ deka linio estas pli larĝa. Tiuj linioj ofte estas markitaj per la altituda nombro kaj estas nomataj "nombraj linioj".
* Kie la distanco inter du najbaraj nivellinioj estas tro granda (kie la tereno do estas preskaŭ horizontala), eblas meti interliniojn kun duona altituda diferenco (ekzemple 50 anstataŭ 100 metroj). Tiuj interlinioj ofte ne estas fermitaj; eblas streketi ilin por distingo disde la aliaj linioj.
* Kie ne estas klare, kiu flanko de nivellinio estas la pli alta, eblas meti ortan streketon, kiu montras al la vala (malpli alta) flanko.

Kategorio:Kartografio
Izolinio

**Izolinio** estas aro da punktoj sur mapo, kie certa eco havas la saman valoron. Ekzemplo estas nivellinioj, kiuj markas punktojn kun egala altitudo.

Depende de la mezurata eco, izolinioj povas havi precizigajn nomojn, kiuj kutime havas helenan devenon:
* *Izobaro* estas linio de egala (aer)premo.
* *Izobato* estas linio de egala profundeco en akvo, speciala sub mara nivelo.
* *Izodinamo* estas linio, kie iu fizika kampo (magneta, gravita, elektra) havas egalan fortecon.
* *Izogono* estas linio de egala magneta deklinacio.
* *Izohipso* estas linio de egala altitudo super akvo.
* *Izoklino* estas linio de egala magneta inklinacio (klinangulo).
* *Izotermo* estas linio de egala temperaturo.

Izolinio de kontinua eco estas ĉiam fermita, escepte se ĝi transiras la mapan randon.

Izolinioj estas diskreta prezento-metodo; la valoron por punktoj inter du linioj eblas nur proksimume determini per polado. Kontinua, sed malpli precize legebla metodo estas la prezentado de la valoroj per malsamaj koloroj, inter kiuj eblas kontinue transiri.
4713 Steel

'*4713 *Steel'''* estas asteroido de la interna asteroida zono, ano de la Hungaria familio.

## Malkovro 
Ĝi estis malkovrita la  de la aŭstralia astronomo Robert H. McNaught elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi estis nomita en honoro de la brita-aŭstralia astronomo Duncan I. Steel, kiu gvidis esplorojn pri la deveno kaj evoluo de la asteroidoj, kometoj kaj meteoroidoj, kaj la ebleco de alfrapo fare de potence danĝeraj objektoj. Li ankaŭ montris, ke pluraj apolonaj asteroidoj estas fontoj de meteorfluoj: tio sugestas, ke tiuj korpoj estus verŝajne estingitaj kometoj.

*Oni ne konfuzu ĝin kun 6116 Still.''

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Robert H. McNaught
Kategorio:Astronomiaj objektoj malkovritaj en 1989
Triangulado

eta|Skizo pri triangulado
eta|Kalkulo de distanco laŭ triangulado. En la desegno, boato povas kalkuli sian distancon de marbordo mezurante angulojn al du elstarantaj objektoj. Ene de la maro, do malproksime al la marbordo, la sama kalkulmetodo estis uzata per sekstanto al ĉielaj objektoj.
**Triangulado** estas tekniko de termezurado (geodezio), kiu dividas terenon al trianguloj kaj mezuras ties ecojn (angulojn kaj laterajn longojn).

La apuda skizo montras ekzemplon: Necesas scii la situon de la lokoj *A* kaj *B*, do ankaŭ ilian distancon, kaj mezuri la angulojn *α* kaj *β*; tiam eblas kalkuli la situon de *C* kaj ĝiajn distancojn al *B* kaj *A*. Poste eblas aldoni pliajn triangulojn.

Multaj ŝtatoj de Ameriko kaj Eŭropo faris trianguladan registradon de siaj teritorioj en la 18-a kaj 19-a jarcentoj, aliaj en la 20-a jarcento.

Triangulado estas uzebla ankaŭ en astronomio kaj por satelita geodezio.

## Historio 
En la 2-a jarcento antaŭ nia epoko helenaj matematikistoj, Hiparko kaj Menelao de Aleksandrio, esploris la interrilatojn de la elementoj de trianguloj. Ptolemeo aplikis tian scion al geografiaj teknikoj kaj determinis angulajn koordinatojn de pluraj miloj da lokoj.

Supozeble estis araboj, kiuj en la mezepoko portis tiun scion al Eŭropo, kie oni unue aplikis ilin al astronomio. Willebrord Snell (1580–1626) ellaboris la metodojn kaj aplikis ilin al termezurado, mezurante la longon de meridiano. Ekde la fino de la 17-a jarcento ekestis eŭropaj triangulaj retoj, kaj en la 19-a jarcento pluraj eŭropaj landoj registris sian teritorion per triangulado.

Ekde la 1960-aj jaroj la trianguladon komplementis elektronika distanc-mezurado, ekzemple per radaro kaj sonaro. Ekde 1970 la trianguladon pli kaj pli anstataŭis satelita geodezio, kiu aplikas ne nur geometriajn metodojn, sed ankaŭ aliajn. Por dertermini la pozicion de alirebla loko nun multe estas uzata la tutmonda loktrova sistemo (GPS).

Kategorio:Geodezio
Valencio (provinco)

La **provinco Valencio** ( kaj ) estas provinco en la oriento de Hispanio, situanta en la centro de la Valencia Komunumo. La provinca ĉefurbo estas Valencio. La provinco etendiĝas sur  kaj havas  loĝantojn (NISH 2009).

La provinco Valencio limas oriente kun la Mediteraneo kaj la provincoj Kasteljono kaj Teruelo norde, Kvenko kaj Albaceto okcidente kaj Alikanto sude.

En 2007, ĉirkaŭ 70% el la loĝantoj de la provinco (1.738.690) loĝis en la metropola areo de la ĉefurbo. Krom la urbo Valencio, aliaj elstaraj municipoj estas Gandio, Torrent, Sagunt, Paterna, Alzira, Onteniente, Ŝativo, Algemesí, Requena kaj Bunyol.

La provinco havas 16 sidlokojn en la Kongreso de la Deputitoj kaj 36 en la Valencilanda Parlamento.

## Vidu ankaŭ 
* Proksimaĵoj Valencio

Kategorio:Provinco Valencio
Dioceza Televidkanalo-Popular TV

**Dioceza Televidkanalo-Popular TV**, en hispana origine **Canal Diocesano-Popular TV** estas loka televidĉeno hispana de Toledo (Kastilio-Manĉo). Ĝi apartenas al la *Fondaĵo Radio Santa María* de la Diocezo de Toledo kun Radio Santa María kaj la ĉiusemajna gazeto *Padrenuestro* (Patro nia).

## Historio 
*Canal Diocesano* estis kreata en 1997, dum la arkiepiskopado de la kardinalo Francisco Álvarez Martínez, arkiepiskopo de Toledo, pere de la Fondaĵo Radio Santa María.

En 2003 la Dioceza Televidkanalo asociiĝis al la reto de televidkanaloj Popular TV de la Ĉeno COPE.

Kategorio:Televido en Hispanio
Kategorio:Toledo (Hispanio)
Kategorio:Katolika Eklezio en Hispanio
Onda Cero

**Onda Cero** estas la dua ĉeno ĝeneralista de radio hispana laŭ nombro de aŭskultantoj laŭ la 3a studo EGM de 2011. Ĝi havas 220 radioelsendejojn kaj formas parton de la Grupo Antena 3. Ties aktuala prezidanto estas Javier González Ferrari.

## Historio
Ĝi naskiĝis inter 1989 kaj 1990 pro kunigo de diversaj radielsendejoj. 

## Programoj
Kategorio:Radioj
Kategorio:Amaskomunikiloj en Hispanio
Provinco Palencio

eta|Administraciaj komarkoj.
eta|Naturaj komarkoj.
**Palencio** estas provinco de Hispanio apartenanta al la aŭtonoma komunumo Kastilio kaj Leono, en la nordokcidento de la Iberia duoninsulo.

Ĝia provinca ĉefurbo estas la samnoma Palencio, kaj la provinco mem konsistas el 191 municipoj; la plej gravaj loĝlokoj de ĉi tiu provinco estas: Aguilar de Campoo, Guardo, la plej loĝata post la ĉefurbo, Barruelo de Santullán, Cervera de Pisuerga, Herrera de Pisuerga, Saldaña, Carrión de los Condes, Osorno la Mayor, Paredes de Nava, Venta de Baños, Villamuriel de Cerrato kaj Dueñas.

La provinco Palencio limas norde kun Kantabrio, okcidente kun la provinco Leono, oriente kun la provinco Burgoso kaj sude kun la provinco Valadolido. La nordo estas montara, dum la cetero estas plej ebena kun malaltaj montetoj.

La tuta provinca loĝantaro estis  personoj en 2010, en ĝi ekzistas 469 loĝnukleoj el kiuj 191 estas municipoj (kun urbodomoj) kaj 278 estas submunicipoj.

## Komarkoj 
La provinco Palencio ne havas oficialan disdividon de komarkoj, pro kio laŭ diversaj kriterioj oni trovas diferencajn komarkigojn. Tial estas naturaj, administraciaj, historiaj kaj agrikulturaj komarkoj.

;Komarkoj konsiderataj por la administracio fare de Diputación, nome la jenaj:

* Cerrato Palentino
* Montaña Palentina
* Páramos Valles
* Tierra de Campos

;Naturaj komarkoj estas, el nordo suden, la jenaj:
* La Montaña
* La Valdivia
* Boedo-Ojeda
* Vega-Valdavia
* Tierra de Campos
* Cerrato Palentino

## Vidu ankaŭ 
* Municipoj de la provinco Palencio

## Notoj 
Kategorio:Provinco Palencio
Blogger

**Blogger** estas servo kreita de Pyra Labs, kaj aĉetita de Google en 2003, kiu permesas la kreadon kaj publikigadon de retaj blogoj. Por afiŝi enhavon, la uzanto ne devas skribi kodon aŭ instali programon. La gastigitaj blogoj ĉe Blogger ĝenerale estas gastigataj en la serviloj de Google sub la domajno blogspot.com. Ĝis la 30-a de aprilo 2010, Blogger permesis publikigadon de blogoj pere de FTP.

Blogger estis lanĉita en aŭgusto 1999, kaj estas unu el la unuaj retaj blogo-publikigiloj.

## Vidu ankaŭ 
* Blogosfero
* LiveJournal

## Eksteraj ligiloj 
Blogger, Oficiala retejo de Blogger

Kategorio:Blogoj
Kategorio:Google
Provinco Teruelo

La **Provinco Teruelo** estas unu el la provincoj de Hispanio, situanta en la oriento de la Iberia duoninsulo. Teruelo estas la plej suda provinco de la Aŭtonoma Komunumo Aragono. Ĝia ĉefurbo estas Teruelo.

## Geografio 
eta|maldekstre|Situo de Teruelo kaj ĝia provinco en Hispanio.
La provinco Teruelo limas kun la provincoj Zaragozo, norde, Taragono kaj Kasteljono, oriente, Valencio kaj Kvenko, sude, kaj Gvadalaĥaro, okcidente. Geografie, ĝi plejparte troviĝas en la sudo de la Iberia Sistemo, kvankam malgranda parto de la provinca nordoriento apartenas al la Valo de Ebro (Malsupra Aragono).

La areo de la provinco estas 14.809 km² kun 144.607 loĝantoj 2011), el kiuj unu kvarono loĝas en la ĉefurbo. La provinco Teruelo nuntempe konsistas el 236 municipoj, la plejparto kun malmultaj loĝantoj. La plej gravaj municipoj, kune kun la ĉefurbo, estas Alcañiz, Andorra, Calamocha, Calanda kaj Utrillas.

## Teritoria organizado 
### Komarkoj 
eta|maldekstre|230ra|Komarkoj de Aragono; Teruelo plej sude.
* Andorra-Sierra de Arcos nordoriente
* Bajo Aragón nordoriente
* Bajo Martín plej norde
* Comunidad de Teruel centrosude
* Cuencas Mineras norde
* Gúdar-Javalambre sudoriente
* Jiloca nordokcidente
* Maestrazgo oriente
* Matarraña plej nordoriente
* Sierra de Albarracín sudokcidente

### Municipoj 
Estas 236 municipoj en la provinco aktuale. La plej loĝata estas la provinca ĉefurbo, dum la dua plej grava, Alcañiz, en el nordoriento de la provinco, superas 16&nbsp;000 loĝantojn. La ceteraj municipoj ne atingas la nombron de 10&nbsp;000 censitaj loĝantoj. Elstaras la alta nombro el ili kun loĝantaro sub 500 loĝantoj. La averaĝa areo de municipoj en la provinco estas de 62,72&nbsp;km².
;Ĉefaj municipoj laŭ loĝantaro
Laŭ la municipa registro de la INE la du dek municipoj plej loĝataj de la provinco en 2021 estis jenaj:

## Blazono de la provinco 
eta|maldekstre|200ra|Blazono de la provinco Teruelo.
La blazono de la provinco Teruelo estis adoptita en la 10a de majo 1957, kaj konsistas ankaŭ en diskadrigita blazono:
* La du supraj kvaronoj estas samaj kiel la ĉefaj duonoj de la ĉefurba blazono,
* La tria, el arĝento, montras bildon de la Sankta Maria nature, kun lazura mantelo, kio estas la blazono de Albarracín.
* En la kvara, el arĝento, estas kastelo el oro, kun tri kreneloj, ŝtonmasona flankigita de du kanoj, kio estas la blazono de Alcañiz.

Centre sur ruĝa fono, rajdanto kiu vundas surteran drakon, nome Sankta Georgo.

Supre estas reĝa krono, malferma kaj sen diademoj nome cirklo el oro, kun juveloj, komponita el ok floraĵoj, el kiuj videblas kvin, el kiuj du flanke, markitaj de perloj, same kiel sur la ĉefurba blazono.

## Vidu ankaŭ 
* Municipoj de la provinco Teruelo

## Notoj 
## Bibliografio 
* José L. Acín kaj Ramón Acín (1998). *Rutas Aragonesas*. Grupo Zeta.
* Antonio Pardo. *Teruel, Albarracín y Montes Universales*. Susaeta Ediciones.
* Manuel Mercadal kaj Luis Lorente (1998). *Teruel y sus serranías*. Everest.

Kategorio:Provinco Teruelo
Kienersrüti

**Kienersrüti** estis urbo
ĝis la 31-a de decembro 2009 komunumo de la distrikto Seftigen kaj ekde la 1-a de januaro 2010 komunumo de la administra distrikto Thun en Kantono Berno, Svislando. Ĝi havis 48 loĝantojn je la 31-a de decembro 2010.

## Geografio 
Kun nur 48 loĝantoj kaj areo de malpli ol unu kvadratkilometo Kienersrüti estas unu el la plej malgrandaj komunumoj de Kantono Berno. Ĝi situas en la Svisa Mezlando en la valeto de la rojo *Limpach*, alfluanto de Aro. La komunumo konsistas el la setlejoj Kienersrüti (sur alteco de 579 m s.m. sur teraso oriente de la rojo Limpach) kaj Schürmatt (sur alteco de 581 m s.m. norde de Kienersrüti), krome al la komunumo apartenas kelkaj izolitaj bienoj. La okcidentan limon formas la rojo Limpach, en nordo leviĝas la suda fino de la montoĉeno de *Belpberg*.

La teritorio de la komunumo etendiĝas sur areo de 0,74 km², de kiuj 11,8% estas kovritaj de arbaro, 85,5% servas por agrikulturo kaj 2,7% por setlado.

## Najbaraj komunumoj 
La komunumo Kienersrüti limas en nordo al Kirchdorf, en oriento al Uttigen, en sudo al Uetendorf, kaj en okcidento al Noflen.

## Trafiko 
Kienersrüti situas komplete flanke de la gravaj trafikvojoj. La komunumo atingeblas tra flankaj vojetoj tra Uttigen kaj Noflen. Laŭlonge de la nordorienta komunumlimo pasas la vojo n-ro 1229 de Uttigen al Kirchdorf. La plej proksima alveturejo al la svisa aŭtovojo A6 situas proksimume 5 kilometrojn oriente apud Kiesen. Kienersrüti ne disponas pri propra konekto al la publika transportreto.

## Historio 
La unua dokumenta mencio de Kienersrüti datiĝas nur el la jaro 1676 kiel *Kienersrütte*. Supozeble en Kienersrüti post la reformacio en la jaro 1528 estis atribuita al la tribunalo Mühledorf sub al alta jurisdikcio de la Kampartribunalo de Seftigen. Dum pluraj jarcentoj Kienersrüti apartenis al Amsoldingen kaj estis servuto de la preĝejmastroj. Post 50-jara tribunala lukto Kienersrüti liberiĝis de servuteco kaj konstituiĝis en la jaro 1742 kiel propra komunumo. Post la fino de la Helveta Respubliko Kienersrüti estis atribuita al la distrikto Seftigen kaj post ties malfondo en la jaro 2010 al la administra distrikto Thun.

## Vidindaĵoj 
La vidindaĵo de la komunumo estas la tiel nomita Fornodomo (en la germana lingvo *Ofenhaus*), tipa berna kamparandomo, kiu estis renovigita en la jaro 1996 per laboro de volontuloj el la komunumo, kaj nun servas kiel komunuma domo kaj ankaŭ lueblas por kunvenoj kaj renkontiĝoj de asocioj.

## Notoj kaj referencoj 
## Eksteraj ligiloj 
* Retpaĝo pri la komunumo Kienersrüti en la retejo de la regiono Thun
4669 Høder

'*4669 *Høder''''' estas asteroido de la asteroida zono.

## Malkovro 
Ĝi estis malkovrita la  de la dana astronomo Poul Jensen elde la Observatorio Brorfelde en la dana municipo Holbæk.

## Nomo 
Ĝi ricevis la nomon de la blinda norda dio Hodhr, filo de Odino. Li kontraŭvole mortigis sian fraton Balduron pro ruzo de Loki.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Azoj
Kategorio:Malkovrita de Poul Jensen
Kategorio:Astronomiaj objektoj malkovritaj en 1987
Provinco Gvadalaĥaro

La **provinco Gvadalaĥaro** estas unu el la provincoj de Hispanio situanta en la nordoriento de la Aŭtonoma Komunumo Kastilio-Manĉo. Ĝia ĉefurbo estas Gvadalaĥaro. La plej grava loĝloko post la provinca ĉefurbo estas Azuqueca de Henares kun pli ol  loĝantoj.

Gvadalaĥaro limas kun la provincoj Kvenko, Madrido, Segovio, Sorio, Zaragozo kaj Teruelo.

Ĝi havis  loĝantojn en 2011 el kiuj ĉirkaŭ  loĝas en la ĉefurbo. La provinco havas 288 municipojn el kiuj tri kvaronoj havas malpli ol 200 loĝantoj.

La provinco naskiĝis pere de la Provinca Deputitaro de Gvadalaĥaro kun Molino, la unua provinca deputitaro kreita laŭ la Hispana konstitucio de 1812, kreita en 1813 en Anguita, ene de la palaceto kio nun estas la Urbodomo. Poste ĝi estis konfirmita per la Teritoria divido de Hispanio de 1833.

## Komarkoj 
* Alkario
* *La Campiña*
* Montaro de Gvadalaĥaro
* Senjorlando de Molina-Alto Tajo

## Municipoj 
## Demografio 
La ruraj areoj de la provinco suferis teruran elmigradon kaj senloĝigon ekde post la Hispana Enlanda Milito pro socipolitikaj problemoj (milito, politika persekutado, ĝenerala malriĉeco kaj sendungado ktp.) kaj ĉefe en la 1960-aj kaj 1970-aj jaroj koincide kun la ĝenerala tajdo de elmigrado el ruraj al industriigitaj areoj unue de la lando (Madrido, Katalunio, Eŭskio) kaj poste de Okcidenta Eŭropo (Francio, Germanio, Svisio, Belgio). Tiele multaj vilaĝoj kiuj havis inter 200 kaj 300 loĝantoj (se ne diri preskaŭ ĉiuj) malaltiĝis al malpli ol 50 loĝantoj, do perdis la plej parton de sia loĝantaro. Estis foje escepto al tiu tendenco la akso laŭ la ŝosea komunikvojo el Madrido tra la provinca ĉefurbo Gvadalaĥaro al Zaragozo kaj Barcelono, kie servodisponeblo ebligis restadon de loĝantoj.

## Naturo 
* Natura parko de Alto Tajo

## Vidu ankaŭ 
* Municipoj de Provinco Gvadalaĥaro

## Notoj 
## Eksteraj ligiloj 
*  ()

Kategorio:Kastilio-Manĉo
Kategorio:Municipoj de Provinco Gvadalaĥaro
Kategorio:Gvadalaharo
Svisaj muzikaj premioj

**Svisaj muzikaj premioj** (angla nomo: *Swiss Music Awards*) estas svisa ĉiujara elsendo en televido ProSieben pri muzikaj premioj en popmuziko. 

## Vidu ankaŭ en Vikipedio
*Pop-muziko
*Muziko
*Svisujo

## Ligilo
*oficiala paĝo en germana, franca, itala kaj angla lingvoj

Kategorio:Svisa muziko
Kategorio: Popmuziko
Kritiko de La Eklezio de Jesuo Kristo de la Sanktuloj de la Lastaj Tagoj

Eklezio de Jesuo Kristo de la Sanktuloj de la Lastaj Tagoj estis la temo de **kritiko** ĉar ĝi estis fondita fare de Joseph Smith en 1830. Historie, neniu temo kunportis pli bonegan kritikon la eklezion ol ke de ĝia praktiko de pluralogeedziĝo, kiun ĝi oficiale prirezignis en 1890. Ekde tiam, kritikoj temigis asertojn de historia reviziismo, homofobio, rasismo, seksismaj politikoj, kaj neadekvata financa rivelo.

## Kritikistoj kaj apologiistoj 
Multaj homoj estis kritikaj de la mormona eklezio kaj Mormonismo. Famaj fruaj kritikistoj de Mormonismo inkludis Abner Cole, Eber D. Howe, kaj Thomas C. Sharp. Famaj 20-a jarcentaj kritikistoj de la mormona eklezio inkludas Jerald kaj Sandra Tanner, Richard Abanes, Rikardo kaj Joan Ostling, kaj Fawn M. Brodie.

Famaj apologiistoj inkludas Hugh Nibley, B. H. Roberts, la fundamenton por Ancient Research kaj mormonaj Studoj (BIENOJ), kaj la Foundation for Apologetic Information & Research (FOIRO).

## Referencoj 
## Eksteraj ligiloj 
### Kritika 
* CARM.ORG &nbsp;– Kristana apologio retejo
* Utah Lighthouse Ministry&nbsp;– Stabiligata de Jerald kaj Sandra Tanner

### Apologetika 
* Foundation for Ancient Research and Mormon Studies (FARMS) 

Kategorio:Mormonismo
Provinco Sorio

**Sorio** estas unu el la 50 provincoj de Hispanio. Ĝi apartenas al la regiono Kastilio kaj Leono. Krome La provinco de Sorio estas la malplej loĝata areo de Hispanio kaj ĝis antaŭnelonge plu perdis loĝantojn ĉiujare, ĝis la komenco de enmigrado de sudamerikanoj kaj afrikanoj dum la lastaj jaroj de la 20-a jarcento kaj la unuaj jaroj de la 21-a jarcento. La loĝdenseco estas 9 homoj/km2. Ĝi havas 183 vilaĝojn, el kiuj preskaŭ la duono havas malpli ol 100 najbarojn kaj sole 12 havas pli ol 1000 loĝantojn. La plejmulto el la loĝantoj estas tre maljuna.

Ĝi limas kun la jenaj provincoj: norde kun Rioĥo, oriente kun Zaragozo, okcidente kun Burgoso kaj Segovio, kaj sude kun Gvadalaharo.

Sorio estas amplekse la malplej loĝata provinco, kun loĝdenso de 9,2 loĝ/km²: unu el la plej malaltaj de Eŭropa Unio. La provinco havas  loĝantojn, el kiuj  loĝas en la ĉefurbo, Soria.

La provinco havas pli ol 500 loĝnukleojn, arigitaj en 183 municipoj, el kiuj preskaŭ la duono havas malpli ol 100 personojn, nur dek tri el ili havas pli ol  homojn kaj nur Almazán, Burgo de Osma, kaj Sorio ĉefurbo havas pli ol  homojn.

La provinco havas arbaran industrion, agraran kaj brutaran industrion. Nuntempe la turismo en la provinco estas kreskanta.

La ĉefaj urboj estas Burgo de Osma, Almazán kaj Ólvega.

## Historio 
La tero de la provinco abundis de dinosaŭroj, kiel oni povas vidi en la Vojo de la Surpofosilioj kun 15 paleontologiaj lokoj en la provinco, organizita en tri vojoj, inter kiuj oni emfazas:
* Valoj de Valdelalosa,
* la municipoj de Bretún, Santa Cruz de Yanguas kaj Villar del Río.

## Geografio 
### Komarkoj 
[250ra|eta|maldekstre|Mapo montranta la komarkojn de la provinco Sorio. [Tierras del Burgo plej okcidente, verde; pli okcidente, en la centro Komarko de Sorio, ruĝe; sude el tiu, Komarko de Almazán, verde plus blue; norde Tierras Altas (subdividebla en ruĝa kaj verda areoj); inter tiu kaj Tierras del Burgo estas Komarko Pinares, nordokcidente kaj malhelblue. Tierra de Medinaceli estas plej sude, ruĝe; kaj Campo de Gómara, oriente, malhelblue; kaj Tierra de Ágreda, nordoriente, verde.]]
La 183 soriaj municipoj estas distribuataj en jenajn 10 komarkojn:
* Komarko de Almazán (subdividebla)
* Tierras del Burgo
* Campo de Gómara
* Tierra de Medinaceli
* Komarko Pinares
* Komarko de Sorio
* Tierras Altas (subdividebla)
* Tierra de Ágreda

La distribuo en komarkoj ne koincidas depende de la diversaj kriterioj kaj institucioj koncernaj. Tial estas almenaŭ du komarkoj duonigeblaj. Aliaj institucioj konsideras pli malgrandajn areojn, nome ĝis 13.

## Vidu ankaŭ 
* Municipoj de provinco Sorio

Kategorio:Provinco Sorio
Kuirarto de Kastilio-Manĉo

[eta|250px|[Manĉa fromaĝo.]]
La **Kuirarto de Kastilio-Manĉo** enhavas kutimojn kuirartajn, tradiciojn kaj pladojn kiuj oftas en tio konata nuntempe kiel Kastilio-Manĉo. Temas pri kuirarto simpla kaj facila, de malriĉa deveno kaj el paŝtistoj, konata internacie ĉar kelkaj el tiamaj pladoj aperas en la disvastigata verko *Don Kiĥoto de la Manĉo*. Ĝi distingiĝas disde la kuirarto kastili-leona pro la forta influo kaj de la kuirarto andaluza najbara geografie kaj de la kuirarto alandalusa historie.

## Ingrediencoj 
eta|250px|Produktoj kastili-manĉaj.

Kelkaj produktoj estas tre konataj en la Hispana kuirarto pro ties populareco ekde antaŭ multa tempo. Krome estas specifaj produktoj kiaj la mielo de la Alcarria aŭ la safrano de Manĉo.

### Fruktoj kaj legomoj 
* Melongenoj de Almagro

### Viandoj kaj fiŝoj 
* Koĉifrito
* Karkamuzo

### Aliaj 
* Manĉa fromaĝo
* Vinoj

## Diversaj pladoj 
* Atascaburras
* Manĉa kaldereto
* Duelos y quebrantos
* Gazpaĉo
* Pisto

### Dolĉaĵoj 
* Dolĉa rizo
* Fritita lakto

Kategorio:Hispana kuirarto
Kategorio:Kastilio-Manĉo
Reĝa ĵeleo

eta|250ra|Junaj larvoj de reĝino flosantaj en reĝa ĵeleo.
**Reĝa ĵeleo** estas speciala nutraĵo de mielabeloj por:

* Ĉiuj larvoj de la kolonio, sen escepto, de ilia naskiĝo ĝis ilia tria tago de vivo;
* La larvoj elektitaj por iĝi reĝino;
* La reĝino de la kolonio dum la tuta daŭro de sia vivo ekde kiam ĝi forlasas la reĝan ĉelon.

Ankaŭ la vespoj produktas reĝan ĵeleon, sed por urĝa okazo (forpaso de reĝino kaj neniu alia reĝino disponeblas).

## Enhavo de la reĝa ĵeleo 
La reĝa ĵeleo enhavas meznombre:

* Lipidoj: 4,5%
* Karbonhidratoj: 14,5%
* Aminoacidoj: 13%
* Akvo: 66%

## Vidu ankaŭ 
* Abelkulturo
* Abelterapio
* Mielabelo

Kategorio:Abelkulturo
Nisqually

**Nisqually** estas loka termino en suda Puĝetio, kiu origine priskribas la indiĝenan popolon **Nisqually** (propralingve [ni]**sq̓ʷaliʼabš** = "popolo de la herbokampoj"). Aliaj derivitaj uzoj de la vorto inkluzivas:

*rivero Nisqually (rivero)
*Nacia Naturrifuĝejo Nisqually (sovaĝbesta konservejo)
*Nisqually Indian Reservation = Indiĝena Komunumo Nisqually, (censa loko kaj indiĝena rezervejo)
*glaĉero Nisqually (glaĉero sur Monto Rajnera)
*MV *Nisqually* (eksa pramŝipo de la Vaŝingtonia Pramŝipa Sistemo
*Fuorto Nisqually (la unua eŭropdevenula komerca instalaĵo en Puĝetio)
*Tertremo Nisqually (forta tertremo en 2001)
*"Nisqually-1" (specimeno de *Populus trichocarpa*, kies genaron oni primapis)
A40 (apartigilo)

**A-40** aŭ **A40**  estas kodo kiu povas esti:

*  Hispana aŭtovojo Kastilio-Manĉo
* 25px Kebekia parto de la Trans-Kanada Ŝoseo.
*  Franca aŭtovojo kiu interligas komunumojn Mâcon kaj Le Fayet.
*  Germana aŭtovojo A40
A-4

eta|dekstra|250px|A-4
La **A-4**, **Aŭtovojo de Andaluzio**, en hispana origine *Autovía del Sur* (de la Sudo, A-4), antikve nomata **Autovía de Andalucía**, estas unu de la ses radiaj aŭtovojoj de Hispanio, parto de la Eŭropa ŝoseo 5; kaj la ĉefa komunikvojo inter la centro kaj la sudo de Hispanio. Oni konstruis sekve la linioj de la nacia ŝoseo N-IV, kiu ligas la urbojn Madrido, Kordovo, Sevilo kaj Kadizo inter aliaj. Ĝi trapasas la grandan naturan lokon de la Natura Parko Despeñaperros en la Provinco Ĥaeno, kiu separaa la regionojn de Andaluzio kaj Kastilio-Manĉo, pere de grandaj inĝenieraj verkoj.

Kategorio:Ŝoseoj en Hispanio
A-40

eta|dekstra|250px|A-40
La **A-40** estas hispana aŭtovojo sub konstruo kiu laŭplane startos en la Aŭtovojo A-6, ĉe Adanero, provinco Avilo, kaj finos en Teruel, ligante tiele rekte la sudon de Kastilio-Leono, la centron de Kastilio-Manĉo kaj la sudon de Aragono sen devi pasi tra Madrido.

Kun la aŭtovojoj de Avilo-Salamanko (Avilo - Salamanko) kaj la Mudéjar (Sagunto - Jaca), formos gravan akson kiu ligos la okcidenton de Hispanio kun la Mediteraneo.

Kategorio:Ŝoseoj en Hispanio
Kategorio:Kastilio-Manĉo
CM-42

La **CM-42** aŭ **Aŭtovojo de la Vitejoj** estas hispana aŭtovojo durela kaj dudirekta kiu ligas la urbojn de Toledo kaj Tomelloso en la regiono Kastilio-Manĉo.

Ĝi sekvas la linio de la iama C-400 inter Toledo kaj Tomelloso, kvankam tiu ŝoseo pluas dudirekte ĝis Sotuélamos, kie ĝi konektas kun la nacia ŝoseo N-430 al Albacete.

Ĝi trapasas la municipajn teritoriojn de Burguillos de Toledo, Nambroca, Almonacid de Toledo, Mora, Consuegra, Madridejos, Camuñas, Villafranca de los Caballeros, Herencia, Alcázar de San Juan (inklude la submunicipon Alameda de Cervera) kaj Tomelloso.

Kategorio:Ŝoseoj en Hispanio
A-42

eta|dekstra|250px|Aŭtovojo de Toledo
**A-42** aŭ **Aŭtovojo de Toledo** estas aŭtovojo en Hispanio, kiu ligas Madridon kun Toledo. La antikva nacia ŝoseo 401 Madrido-Toledo-Reĝurbo transformiĝis fine de la 1980-aj jaroj en la nuna A-42 kiel rezulto de la dupartiĝo de ĉi tiu kaj forigante la itineron de la diversaj vojoj kiujn havis ĝi (Illescas, Yuncos, ktp.). La A-42 estas rezulto de la dispartigo de la N-401, inter Madrido kaj Toledo. Post preterpasi Toledon, la aŭtovojo plilongiĝas ĝis la ĉirkaŭoj de Burguillos de Toledo, kie la nacia ŝoseo N-401 pluas en direkto al Ciudad Real.

## Lokoj limaj kun la aŭtovojo 
* Madrid
* Leganés
* Getafe
* Fuenlabrada
* Pinto
* Parla
* Valdemoro
* Torrejón de la Calzada
* Torrejón de Velasco
* Casarrubuelos
* Griñón
* Illescas
* Yuncos
* Numancia de la Sagra
* Yuncler
* Recas
* Villaluenga de la Sagra
* Cabañas de la Sagra
* Bargas
* Magán
* Olías del Rey
* Toledo

Kategorio:Ŝoseoj en Hispanio
Quincy (Vaŝingtonio)

eta|Situo de Quincy en Kantono Grant

**Quincy** estas urbo en Kantono Grant, Vaŝingtonio, Usono. La loĝantaro estis  homoj en 2010. Ĝia poŝtkodo (ZIP) estas 98848. Quincy situas ĉe  (47.233691, -119.852296). Laŭ la Usona Buroo de la Censo, Quincy enhavas  da areo, ĉiom sektera. La alteco estas  super marnivelo. Ĝiaj kodoj laŭ la landaj normoj FIPS kaj GNIS estas 53-57115 kaj 1512590, respektive.

## Citaĵoj 
## Eksteraj ligiloj 
* Quincy, Washington  (oficiala urba retejo)

Kategorio:Kantono Grant (Vaŝingtonio)
Kategorio:Urboj en Vaŝingtonio
Kvarsono

En muziko oni komprenas sub **kvarsono** akordon, en kiu kvar tonoj sonas kune.

La kvarsonoj pli ofte sonantaj en klasika muziko estas la septakordoj, kiuj konsistas el tri tritoj tavoligitaj unu sur la alian, do estas trisonoj kun aldona septo. Aliaj ofte uzataj kvarsonoj ekestas per aldonado de sesto (aldona sesto) resp. de la naŭto kio estas laŭ la teorio de la tritotavoligo estas ankaŭ komprenebla kiel kvinsono reduktita per la septo.

Kategorio:Akordoj
N-403

La **N-403** estas ŝoseo de Hispanio. Ĝi ekas el Toledo kaj finas en Adanero (Avilo), kie ĝi ligas kun la A-6 kaj kun la N-601.

La **N-403** estos disduonigita en la totalo de ties etendo kaj iĝos parto de la aŭtovojo A-40.

## Etendo 
En ĝi troviĝas la montopasejo de *La Paramera* kaj la diglago Burguillo [burgIjo], en El Tiemblo, ĉe la rivero Alberĉe. Ĝi trapasas, en tri regionoj (nome Kastilio-Manĉo, Madrido kaj Kastilio-Leono) la jenajn municipojn:

### Kastilio-Manĉo 
* Toledo
* Rielves
* Torrijos
* Val de Santo Domingo
* Maqueda
* Escalona
* Almorox

### Madrido 
* San Martín de Valdeiglesias

### Kastilio-Leono 
* La Atalaya
* El Tiemblo
* El Barraco
* Avilo
* Mingorría
* Santo Domingo de las Posadas
* Pajares de Adaja
* Adanero

403
Kategorio:Toledo (Hispanio)
Kategorio:Avilo
AP-41

eta|dekstra|250px|Projektita AP-41
Komence de la 21-a jarcento konstruiĝis, kun la celo senkongestigi la alirojn al Madrido, la paga aŭtovojo ***AP-41***, kiu devis esti plilongigita ĝis Andaluzio (Reĝurbo kaj Ĥaeno al Kordovo) kiel alternativo al la A-4; ĉi tiu projekto estas frostita (haltigita) kiel konsekvenco de la ekonomia krizo de Hispanio. Ĉiukaze la ero sude de Toledo estis haltigita ankaŭ pro problemoj kontraŭ la naturo.

La celo estis allogi almenaŭ 25 % de la autoj kiuj estis uzantaj la aŭtovojon A-42. Tamen de la komenco la projekto fiaskis, ĉar ĝi ne sukcesis aligi eĉ la dekonon de tiu kvarono celita.

Kategorio:Ŝoseoj en Hispanio